Publication: Magyar Közlöny
Issue: MK-2001-129 (Year: 2001, Number: 129)
Era: 1990-2004
Section: szakmai szabályairól szóló 242/2000. (XII. 23.) Korm. rendelet (a továbbiakban: Korm. r.) 7. § (2) bekezdés a) pontjában foglalt előírásokat. A Kr. kifogásolt előírásai ugyanis
Paragraph Index: 758

2. Hgt. 25. § (2) bekezdése úgy rendelkezik, hogy az üdülőingatlanok esetében a közszolgáltatás díját az (1) bekezdésben foglaltak figyelembevételével, tekintettel a település jellegére, az állandó lakóingatlan tulajdonosára megállapított díjjal arányosan kell megállapítani. Ezzel szemben a Kr. kifogásolt mellékletének 2. pontja az üdülőterületi hulladékszállítás és ártalmatlanítás díját évi azonos összeg meghatározásával telkenként állapítja meg, nem veszi figyelembe a Hgt. 25. § (1) bekezdésében 2001/129. szám meghatározott szempontokat, így különösen a kezelt hulladék mennyiségét. Mivel a Kr. 2. számú mellékletének 2. pontjában szereplő díjmegállapítási előírás ellentétes a Hgt. 25. § (2) bekezdésében megállapított díjmegállapítási rendelkezéssel, így sérti az Alkotmány 44/A. § (2) bekezdését, ezért az Alkotmánybíróság ezt a rendelkezést is megsemmisítette.

Source: https://magyarkozlony.hu/hivatalos-lapok/a56445a1845085eb0116ed645caa0000651572a1/dokumentumok/f1643d105fb52fa3d05cfee733a92ae4ff23ba60/letoltes